Komisijas paziņojums Padomei - Eiropas Atomenerģijas kopienas (Euratom) un Ķīnas Tautas Republikas valdības nolīgums par sadarbību pētniecības un attīstības jomā kodolenerģijas mierīgai izmantošanai /* COM/2004/0755 galīgā redakcija */





[pic] | EIROPAS KOPIENU KOMISIJA | Briselē, 16.11.2004 COM(2004) 755 galīgā redakcija KOMISIJAS PAZIŅOJUMS PADOMEI Eiropas Atomenerģijas kopienas (Euratom) un Ķīnas Tautas Republikas valdības nolīgums par sadarbību pētniecības un attīstības jomā kodolenerģijas mierīgai izmantošanai KOMISIJAS PAZIŅOJUMS PADOMEI Eiropas Atomenerģijas kopienas ( Euratom) un Ķīnas Tautas Republikas valdības nolīgums par sadarbību pētniecības un attīstības jomā kodolenerģijas mierīgai izmantošanai sioSaskaņā ar Euratom līguma 101. panta otro daļu, ar savu 2003. gada 11. jūnija lēmumu Padome izdeva direktīvas Komisijai apspriest ar Ķīnas iestādēm sadarbības nolīgumu starp Eiropas Atomenerģijas kopienu un Ķīnu, kura centrā būtu pētniecība un attīstība, bet kas ietvertu arī noteikumus par iespējamu kodolmateriāla tirdzniecību. Sarunu gaitā, kas notika oktobra vidū Pekinā, Ķīnas iestādes apstiprināja savu nostāju, kas jau divreiz izteikta pirms tam, ka vēlas, lai šis nolīgums būtu pilnībā veltīts tikai zinātniskajai un tehniskajai sadarbībai starp Ķīnu un Kopienu. Uz šā pamata vienota nolīguma projekta teksts ir izveidots. Šis nolīguma projekts uz savstarpējas intereses pamata paredz katrai pusei pieeju otras puses pētniecības darbībām. Tas attiecas uz visām pētniecības jomām, kas iekļautas Eiropas Atomenerģijas kopienas pamatprogrammā[1], un paredz elastīgu darbības kārtību. Nolīgums jo īpaši paredz iespēju katrai pusei pētniecības un attīstības nolūkos izmantot otras puses iekārtas. Šis noteikums ir jo īpaši interesants Kopienai, kuras kodolpētniecības iekārtas noveco, kamēr Ķīna attīsta un ceļ jaunas un jaudīgas iekārtas. Šā nolīguma noteikumi satur specifiskus aspektus, kas saistīti ar kodolmateriālu neizplatīšanu un kontroli, fizisku aizsardzību, kodoldrošību un kodolmateriāla tālāknodošanas nosacījumiem. Nolīgums respektēs esošos divpusējos nolīgumus starp Ķīnu un dažām dalībvalstīm. Mandāta pieņemšanas laikā Padome un Komisija vienojās, ka Padomei neformāli ziņos par sarunu attīstības gaitu par apspriežamajiem tekstiem. Tāpēc trešdien, 27. oktobrī Padomē notika nolīguma projekta prezentācija. Padome tiek aicināta apstiprināt nolīguma tekstu un pilnvarot Komisiju to parakstīt. PIELIKUMS Eiropas Atomenerģijas kopienas ( Euratom) un Ķīnas Tautas Republikas valdības nolīgums par sadarbību pētniecības un attīstības jomā kodolenerģijas mierīgai izmantošanai EIROPAS ATOMENERĢIJAS KOPIENA ( EURATOM ), še turpmāk „Kopiena”, no vienas puses, un ĶĪNAS TAUTAS REPUBLIKAS VALDĪBA, še turpmāk „Ķīna”, no otras puses, še turpmāk „Puses”, VĒLOTIES turpmāk attīstīt stabilu ilgtermiņa sadarbību, kas var dot labumu Ķīnai, Kopienai un tās dalībvalstīm, kodolenerģijas mierīgas un ar sprādzienierīcēm nesaistītas izmantošanas jomā uz savstarpēja labuma un savstarpīguma pamata; ŅEMOT VĒRĀ 1985. gada Nolīgumu par tirdzniecību un ekonomisko sadarbību starp Eiropas Ekonomikas kopienu un Ķīnas Tautas Republiku un atzīmējot, ka ir notikusi arī aktīva sadarbība un informācijas apmaiņa vairākās zinātnes un tehnoloģijas jomās, ievērojot 1998. gadā parakstīto Nolīgumu par Eiropas Kopienas un Ķīnas Tautas Republikas valdības zinātnisko un tehnoloģisko sadarbību; ŅEMOT VĒRĀ zinātnes un tehnoloģijas nozīmi to ekonomiskajai un sociālajai attīstībai un vēloties izveidot formālu pamatu sadarbībai zinātniskās un tehnoloģiskās pētniecības jomā, kas paplašinās un nostiprinās sadarbības pasākumu veikšanu kopējo interešu jomās saistībā ar kodolenerģijas mierīgu izmantošu un veicinās šādas sadarbības rezultātu piemērošanu savam ekonomiskajam un sociālajam labumam; TĀ KĀ sadarbībai kodolenerģijas mierīgas izmantošanas jomā starp Kopienu un Ķīnu turpmāk jāpastiprina izpēte kopējo interešu jomās, kā arī ekonomiskā sadarbība; ŅEMOT VĒRĀ to, ka Kopiena un Ķīna pašlaik veic pētniecības un attīstības darbības kodolenerģijas mierīgas izmantošanas jomā un ka abpusēja līdzdalība pētniecības un attīstības darbībās uz savstarpīguma pamata sniegs savstarpēju labumu; Jo īpaši ņemot vērā gan Kopienas, gan Ķīnas vēlmi nostiprināt sadarbību vadāmas kodolsintēzes jomā atbistoši esošam nolīgumam un gadījumā ja tas ir nepieciešams atbilstoši speciālam nolīgumam. ATKĀRTOTI APSTIPRINOT Ķīnas valdības, Kopienas un dalībvalstu valdību stingro apņemšanos par kodolieroču neizplatīšanu, tostarp par attiecīgo drošības un eksporta kontroles režīmu nostiprināšanu un efektīvu piemērošanu, saskaņā ar ko jānotiek sadarbībai starp Ķīnu un Kopienu kodolenerģijas mierīgas izmantošanas jomā; ATKĀRTOTI APSTIPRINOT Ķīnas valdības, Kopienas un dalībvalstu valdību atbalstu Starptautiskās atomenerģijas aģentūras ( IAEA , še turpmāk „Aģentūra”) mērķiem, tostarp tās drošības sistēmai, un to vēlmi veicināt vispārēju pievienošanos 1968. gada 1. jūlija Līgumam par kodolieroču neizplatīšanu (še turpmāk „Neizplatīšanas līgums”); ATZĪMĒJOT, ka kodoldrošības pasākumus Kopienā piemēro gan saskaņā ar Euratom līguma VII nodaļu, gan saskaņā ar drošības nolīgumiem, kas noslēgti starp Kopienu, tās dalībvalstīm un SAEA ; TĀ KĀ ir lietderīgi paredzēt tiesisku sistēmu sadarbības veicināšanai visos iespējamajos kodolenerģijas mierīgas izmantošanas veidos, jo īpaši koncentrējoties uz esošajām savstarpējā labuma iespējām; ATZĪSTOT, ka Ķīna, Kopiena un tās dalībvalstis ir sasniegušas salīdzināmi progresīvu līmeni kodolenerģijas mierīgas izmantošanas jomā un drošības jomā, ko nodrošina to attiecīgie normatīvie akti par veselības aizsardzību, drošību, kodolenerģijas mierīgu izmantošanu un vides aizsardzību; ŅEMOT VĒRĀ to, ka šis pētniecības un attīstības sadarbības nolīgums par kodolenerģijas mierīgu izmantošanu būtiski iegulda globālajā kooperācijā starp Ķīnas un ES. PIEŅEM ŠO NOLĪGUMU. 1. pants Mērķis Šā nolīguma vispārējais mērķis ir veicināt un atvieglot pētniecības un attīstības jomāssadarbību saistībā ar kodolenerģijas mierīgu, ar sprādzienierīcēm nesaistītu, nemilitāru izmantošanu, lai nostiprinātu vispārējās sadarbības attiecības starp Kopienu un Ķīnu. Nolīguma mērķis ir veicināt zinātnisku un tehnisku sadarbību starp Kopienu un Ķīnu un jo īpaši atvieglot Ķīnas pētniecības iestāžu līdzdalību pētniecības projektos, ko īsteno attiecīgajās Kopienas pētniecības programmās, un nodrošināt Kopienas un tās dalībvalstu pētniecības iestāžu atbilstošu līdzdalību Ķīnas projektos līdzīgās pētniecības jomās. 2. pants Definīcijas Šajā nolīgumā: 1. „Puses” ir Ķīnas valdība un Eiropas Atomenerģijas kopiena. „Puse” ir viena no iepriekš minētajām „Pusēm”; 2. „Kopiena” ir gan (a) juridiska persona, kas izveidota ar Eiropas Atomenerģijas kopienas ( Euratom ) dibināšanas līgumu, gan (b) teritorijas, uz ko attiecas Euratom līgums; 3. „sadarbība” ir jebkura darbība, ko Puses veic vai atbalsta saskaņā ar šo nolīgumu, un ietver kopīgu izpēti; 4. „informācija” ir zinātniski vai tehniski dati, pētniecības un attīstības rezultāti vai metodes, kas rodas no kopīgas izpētes, un jebkuri citi dati, ko sadarbības dalībnieki, tostarp attiecīgā gadījumā arī pašas Puses, uzskata par vajadzīgiem; 5. „intelektuālais īpašums” ir ar nozīmi, kas definēta 2. pantā Pasaules intelektuālā īpašuma organizācijas dibināšanas konvencijā, kas izstrādāta Stokholmā, 1967. gada 14. jūlijā; 6. „kopīga izpēte” ir pētniecība vai tehnoloģiskā attīstība, ko īsteno ar vienas vai abu Pušu finansiālu atbalstu vai bez tā un kas ietver gan Kopienas, gan Ķīnas dalībnieku sadarbību, un ko abas Puses vai to zinātnes un tehnoloģijas organizācijas un aģentūras, kas īsteno zinātniskās pētniecības programmas, ir rakstiski noteikušas kā kopīgu izpēti. Gadījumā, ja finansējumu sniedz tikai viena Puse, tad šādu noteikšanu veic tikai minētā Puse un attiecīgā projekta dalībnieks; 7. „dalībnieks” vai „pētniecības iestāde” ir jebkura fiziska vai juridiska persona, jebkurš pētniecības institūts vai jebkura cita juridiska iestāde vai uzņēmums, kas reģistrēts Kopienā vai Ķīnā un ir iesaistīts sadarbībā, tostarp arī pašas Puses; 8. „intelektuālās darbības rezultāti” ir informācija un/vai intelektuālais īpašums; 9. „kodolmateriāls” ir (a) „izejmateriāls”, proti, urāns, kas satur dabā sastopamu izotopu maisījumu; urāns ar samazinātu izotopa-235 saturu; torijs; visas iepriekš minētās vielas metāla, sakausējuma, ķīmiska savienojuma vai koncentrāta veidā; jebkurš cits materiāls, kas satur vienu vai vairākas no iepriekš minētajām vielām ar tādu koncentrācijas pakāpi, ko nosaka Aģentūras valde saskaņā ar 1956. gada 26. oktobrī pieņemto Aģentūras statūtu (še turpmāk „statūti”) XX pantu, un par kā pieņemšanu abu Pušu attiecīgās iestādes rakstiski informē viena otru, kā arī cits materiāls, ko nosaka Aģentūras valde saskaņā ar statūtu XX pantu un par kā pieņemšanu abu Pušu attiecīgās iestādes rakstiski informē viena otru; (b) „speciāls skaldmateriāls”, proti, plutonijs; urāns-233; ar izotopu-233 vai 235 bagātināts urāns; jebkurš materiāls, kas satur vienu vai vairākas no iepriekš minētajām vielām, kā arī cits materiāls, ko nosaka Aģentūras valde saskaņā ar statūtu XX pantu un par kā pieņemšanu abu Pušu attiecīgās iestādes rakstiski informē viena otru. Termins „speciāls skaldmateriāls” neietver „izejmateriālu”; 10. „paaugstināta riska kodolmateriāls” ir izdalīts plutonijs (tostarp plutonijs, kas ietilpst jaukto oksīdu degvielā) vai urāns, kas līdz vairāk nekā 20 % bagātināts ar izotopu-235 un/vai urānu-233. 3. pants Principi Sadarbība jāveic uz šādu principu pamata: 1. savstarpējs labums, kura pamatā ir priekšrocību vispārējs līdzsvars; 2. savstarpēja piekļuve pētniecības un tehnoloģijas attīstības darbībām, ko veic katra Puse; 3. savlaicīga tādas informācijas apmaiņa, kas var ietekmēt sadarbības dalībnieku rīcību; 4. intelektuālā īpašuma efektīva aizsardzība un intelektuālā īpašuma tiesību taisnīga sadale. 4. pants Sadarbība pētniecības un attīstības jomās Sadarbība saskaņā ar šo nolīgumu var attiekties uz visām pētniecības, tehnoloģijas attīstības darbībām, še turpmāk „pētniecība un attīstība”, kas iekļautas Eiropas Atomenerģijas kopienas pamatprogrammā par kodolpētniecības un mācību pasākumiem saskaņā ar 7. pantu Kopienas dibināšanas līgumā, un uz visām tamlīdzīgām pētniecības un attīstības darbībām Ķīnā atbilstošajās zinātnes un tehnoloģijas jomās. Sadarbību saskaņā ar šo nolīgumu veic katras Puses attiecīgās kompetences robežās, un lai tā ietver šādas pētniecības un attīstībasjomas: a) aizsardzība pret radiāciju un radioloģiskā pārraudzība; b) kodoldrošības pasākumi; c) kodoldrošība un kodoltehnoloģija; d) novatoriskas koncepcijas; e) kodolmetroloģija un atsauces materiāli; f) kodolmedicīna; g) kodoliekārtu izņemšana no ekspluatācijas; h) radioaktīvo atkritumu apsaimniekošana; i) vadāma kodolsintēze; k) izglītība un apmācība kodolzinātnes jomā; l) citas sadarbības jomas, par ko Puses var savstarpēji vienoties, tiktāl cik tas ir paredzēts attiecīgas programas. 5. pants Sadarbības veidi 1. Ievērojot savus piemērojamos tiesību aktus, noteikumus un politiku, Puses, cik vien tas iespējams, veicina dalībnieku iesaistīšanu sadarbībā saskaņā ar šo nolīgumu, lai sniegtu salīdzināmas iespējas līdzdalībai to zinātniskās un tehnoloģiskās pētniecības un attīstības darbībās. 2. Sadarbība var būt šādu veidu: (a) Ķīnas pētniecības iestāžu līdzdalība pētniecības un attīstības projektos Eiropas Atomenerģijas kopienas pamatprogrammā par kodolpētniecības un mācību pasākumiem, kā arī Kopienā reģistrētu pētniecības iestāžu līdzdalība Ķīnas projektos līdzīgos pētniecības un attīstības sektoros. Uz tādu līdzdalību attiecas katras Puses piemērojamie noteikumi un procedūras, (b) jau īstenoto pētniecības un attīstības projektu apvienošana atbilstīgi procedūrām, kas piemērojamas katras Puses pētniecības un attīstības programmās, (c) zinātnieku un tehnisko ekspertu vizītes un apmaiņa, (d) zinātnisku semināru, konferenču, simpoziju un praktisku semināru kopīga organizēšana, kā arī ekspertu līdzdalība tajos, (e) paraugu, materiālu, instrumentu un aparātu apmaiņa, dalīšanās tajos un nodošana eksperimentālos nolūkos, (f) informācijas apmaiņa par praksi, tiesību aktiem, noteikumiem un programmām, kas attiecas uz sadarbību saskaņā ar šo nolīgumu, (g) jebkurš cits pasākums, ko rekomendē koordinācijas komiteja, kas izveidota saskaņā ar šā nolīguma 12. pantu, un ko uzskata par atbilstošu politikai un procedūrām, ko piemēro abas Puses. Kopīgos pētniecības un attīstības projektus īsteno, kad dalībnieki ir sagatavojuši tehnoloģiskās vadības plānu, kā norādīts šā nolīguma B2 pielikumā. Jebkuru kodolmateriāla nodošanu, ko veic saskaņā ar šajā pantā minēto sadarbību, veic saskaņā ar attiecīgajām Pušu un Kopienas dalībvalstu starptautiskajām saistībām attiecībā uz kodolenerģijas mierīgu izmantošanu. 6. pants Priekšmeti, uz ko attiecas nolīgums 1. Kodolmateriāls, kas nodots starp Ķīnu un Kopienu tieši vai caur trešo valsti, tiek pakļauts šim nolīgumam līdz ar tā ievešanu saņēmējas Puses teritoriālajā jurisdikcijā ar noteikumu, ka piegādātāja Puse ir rakstiski informējusi saņēmēju Pusi par plānoto nodošanu un ka saņēmēja Puse ir rakstiski apstiprinājusi, ka minētais priekšmets tiks pakļauts šim nolīgumam un ka ierosinātais saņēmējs, ja tā nav saņēmēja Puse, būs pilnvarota persona saņēmējas Puses teritoriālajā jurisdikcijā. 2. Kodolmateriāls, uz ko attiecas šis nolīgums, paliek pakļauts šim nolīgumam līdz brīdim, kad (a) tādi priekšmeti ir nodoti ārpus saņēmējas Puses teritoriālās jurisdikcijas saskaņā ar attiecīgajiem šā nolīguma noteikumiem; (b) Puses vienojas, ka tādi priekšmeti vairs nav pakļauti šim nolīgumam, vai (c) kodolmateriāla gadījumā saskaņā ar noteikumiem drošības pasākumu izbeigšanai, kas paredzēti šā nolīguma 8. panta 1. punktā minētajos attiecīgajos nolīgumos, tiek noteikts, ka kodolmateriāls ir izlietots vai atšķaidīts tā, ka tas vairs nav izmantojams nevienai no drošības pasākumu viedokļa svarīgai darbībai kodolenerģijas jomā, vai ka tas ir kļuvis praktiski neatgūstams. 3. Pušu attiecīgās iestādes nosaka un vajadzības gadījumā groza darbības procedūras, kuru nolūks ir šā nolīguma noteikumu efektīva izpilde, un jo īpaši rakstiskos paziņojumus un apstiprinājumus, kas prasīti saskaņā ar iepriekšējo 1. un 2. punktu. 7. pants Mierīga izmantošana 1. Sadarbību saskaņā ar šo nolīgumu veic tikai mierīgos un ar sprādzienierīcēm nesaistītos nolūkos. 2. Kodolmateriālu, kas nodots saskaņā ar šo nolīgumu, neizmanto citiem nolūkiem kā tikai mierīgiem; to neizmanto jebkādai kodolsprādzienierīcei, pētījumiem par jebkuru tādu ierīci vai jebkuras tādas ierīces izstrādei. 8. pants Kodoldrošības pasākumi Sadarbība saskaņā ar šo nolīgumu prasa, lai Kopiena pienācīgi piemērotu drošības pasākumus un pieņemtu Aģentūras drošības pasākumu piemērošanu. Tādēļ kodolmateriāls, ko nodod saskaņā ar šo nolīgumu, tiek pakļauts Kopienas drošības pasākumiem, kamēr atrodas tās teritorijā, saskaņā ar Euratom līgumu, un Aģentūras drošības pasākumiem saskaņā ar šādiem nolīgumiem par drošības pasākumiem: 1. Austrijas Republikas, Beļģijas Karalistes, Dānijas Karalistes, Grieķijas Republikas, Itālijas Republikas, Īrijas, Luksemburgas Lielhercogistes, Nīderlandes Karalistes, Portugāles Republikas, Somijas Republikas, Spānijas Karalistes, Vācijas Federatīvās Republikas, Zviedrijas Karalistes, Čehu Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas, Kopienas un Aģentūras nolīgums, īstenojot Kodolieroču neizplatīšanas līguma III panta 1. un 4. punktu, kas noslēgts 1973. gada 5. aprīlī (še turpmāk „Drošības pasākumu nolīgums Kopienas dalībvalstīm, kam nav kodolieroču”) un ko 1998. gada 22. septembrī papildināja ar papildu protokolu (INFCIRC/193); 2. Lielbritānijas un Ziemeļīrijas Apvienotās Karalistes, Kopienas un Aģentūras nolīgums par drošības pasākumu piemērošanu Lielbritānijas un Ziemeļīrijas Apvienotajā Karalistē saistībā ar Neizplatīšanas līgumu, kas noslēgts 1976. gada 6. septembrī (še turpmāk „Drošības pasākumu nolīgums Apvienotajai Karalistei”) un ko 1998. gada 22. septembrī papildināja ar papildu protokolu, un 3. Francijas, Kopienas un Aģentūras nolīgums par drošības pasākumu piemērošanu Francijā, kas noslēgts 1978. gada 27. jūlijā (še turpmāk „Drošības pasākumu nolīgums Francijai”) un ko 1998. gada 22. septembrī papildināja ar papildu protokolu; 4. Ķīnas Tautas Republikas un SAEA nolīgums (INFCIRC/369), kas stājās spēkā 1989. gada 18. septembrī un ko papildināja ar papildu protokolu, kas stājās spēkā 2002. gada martā. Šā nolīguma attiecīgo noteikumu izpilde neuzliek dalībvalstīm pienākumus papildus tiem, kas rodas no iepriekš minēto nolīgumu piemērošanas no SAEA puses, vai attiecīgā gadījumā tiem, kas rodas no to divpusējiem nolīgumiem. 9. pants Fiziska aizsardzība 1. Attiecībā uz kodolmateriālu, kas nodots saskaņā ar šo nolīgumu, Ķīnas valdība, Kopienas dalībvalstu valdības un vajadzības gadījumā Eiropas Komisija piemēro fiziskas aizsardzības pasākumus atbilstīgi kritērijiem, ko tās individuāli pieņēmušas, un minimāli atbilst SAEA INFCIRC/254/Rev.6/Part1 dokumenta C pielikumam. Turklāt Puses atzīst, ka ieteikumi, kas doti IAEA dokumentā INFCIRC/225/rev.4 („Kodolmateriāla un kodoliekārtu fiziska aizsardzība”) un kas laiku pa laikam var tikt atjaunināti, noder kā orientējoši norādījumi sistēmu izveidei kodolmateriālu fiziskai aizsardzībai, kā paredzēts šajā nolīgumā, kamēr tie tiek izmantoti, uzglabāti vai atrodas tranzītā. 2. Attiecībā uz tāda kodolmateriāla, uz ko attiecas šis nolīgums, starptautiskiem pārvadājumiem Ķīna, Kopienas dalībvalstis un vajadzības gadījumā Kopiena rīkojas saskaņā ar noteikumiem, kas paredzēti Konvencijā par kodolmateriālu fizisko aizsardzību, kas stājās spēkā 1987. gada 8. februārī (INFCIRC/274/Rev 1) un SAEA noteikumiem par radioaktīvo vielu drošu transportēšanu un kuras dalībnieces tās ir. 10. pants Kodoldrošība Piemēro noteikumus, kas paredzēti Konvencijā par kodoldrošību ( IAEA dokuments INFCIRC/449), kuras dalībnieces ir Ķīna, EURATOM un tās dalībvalstis. Nerodas nekādas saistības papildus tām, ko nolīguma puses un dalībvalstis uzņēmušās saskaņā ar Konvenciju par kodoldrošību. 11. pants Tālāknodošana 1. Kodolmateriālu, kas nodots saskaņā ar šo nolīgumu, nenodod tālāk ārpus saņēmējas Puses teritoriālās jurisdikcijas, izņemot nodošanu piegādātājas Puses teritoriālajā jurisdikcijā, ja vien saņēmēja Puse nav saņēmusi garantijas par šā nolīguma A pielikumā izklāstīto nosacījumu izpildi pienācīgā veidā vai arī piegādātājas Puses iepriekšēju rakstisku piekrišanu gadījumā, ja tādu garantiju nav. 2. Papildus atbilstībai iepriekšējā 1. punkta noteikumiem paaugstināta riska kodolmateriālu, kas nodots saskaņā ar šo nolīgumu, nenodod tālāk ārpus Pušu teritoriālās jurisdikcijas, bez piegādātājas Puses iepriekšējas rakstiskas piekrišanas, ja vien – paaugstināta riska kodolmateriāla gadījumā, ko nodod no Ķīnas uz Kopienu – tas nav pakļauts attiecīgam divpusējam nolīgumam starp Ķīnu un saņēmēju trešo valsti par sadarbību kodolenerģijas mierīgā izmantošanā, vai – nodošanas gadījumā no Kopienas uz Ķīnu – ja saņēmēja trešā valsts nav iekļauta Kopienas izveidotā sarakstā, un saņēmēja Puse nav sniegusi piegādātājai Pusei paziņojumu par tādu nodošanu. 12. pants Sadarbības koordinācija un veicināšana 1. Sadarbības koordināciju un veicināšanu saskaņā ar šo nolīgumu Ķīnas vārdā veic Zinātnes un Tehnoloģijas ministrija un Kopienas vārdā – Eiropas Kopienu Komisijas dienesti, kas darbojas kā izpildītāji. 2. Šā nolīguma vadībai izpildītāji izveido pētniecības un attīstības sadarbības koordinācijas komiteju, še turpmāk „koordinācijas komiteja”; komitejas sastāvā ietilpst vienāds oficiālo pārstāvju skaits no katras Puses; tā pieņem savu reglamentu. 3. Koordinācijas komisijas funkcijas ir šādas: (a) veicināt un pārraudzīt dažādus pētniecības un attīstības sadarbības pasākumus, kas minēti 4. pantā, kā arī sadarbību, kas jāīsteno pētniecības un attīstības jomā attiecībā uz attīstību; (b) saskaņā ar 5.2 panta pirmo ievilkumu no iespējamās pētniecības un attīstības sadarbības sektoriem norādīt nākamajam gadam tos prioritāros savstarpējas intereses sektorus vai apakšsektorus, kuros varētu izvērst sadarbību; (c) saskaņā ar 5.2 panta otro ievilkumu ierosināt abu Pušu zinātniekiem apvienot savus projektus, kas dotu savstarpēju labumu un cits citu papildinātu; (d) sniegt ieteikumus saskaņā ar 5.2 panta septīto ievilkumu; (e) dot Pusēm padomus par veidiem, kā pastiprināt un uzlabot sadarbību saskaņā ar principiem, kas izklāstīti šajā nolīgumā; (f) pārskatīt šā nolīguma efektīvu darbību un īstenošanu; (g) reizi trīs gados sniegt Pusēm pārskatu par saskaņā ar šo nolīgumu īstenotās sadarbības statusu, sasniegto līmeni un efektivitāti. 4. Koordinācijas komiteja parasti tiekas katru gadu, atbilstīgi kopīgi saskaņotam grafikam; sanāksmes notiek pārmaiņus Kopienā un Ķīnā. Ārkārtas sanāksmes var organizēt pēc jebkuras Puses pieprasījuma. 5. Izmaksas, kas tieši saistītas ar koordinācijas komitejas sanāksmēm, izņemot ceļa un uzturēšanās izmaksas, sedz uzņēmēja Puse. Citas izmaksas, kas radušās koordinācijas komitejai vai tās vārdā, nosedz tā Puse, pie kuras saistīti komitejas locekļi. 13. pants Finansējums 1. Sadarbību veic atkarībā no atbilstoša finansējuma pieejamības un Pušu piemērojamajiem normatīvajiem aktiem, politikām un programmām. Izmaksas, kas radušās sadarbības dalībniekiem, neizraisa finansējuma nodošanu no vienas Puses otrai. 2. Ja vienas Puses konkrētās sadarbības shēmas paredz finansiālu atbalstu otras Puses dalībniekiem, tad visiem tādiem piešķīrumiem, finanšu vai citiem ieguldījumiem, ko viena Puse dod otras Puses dalībniekiem, atbalstot minētās darbības, piešķir nodokļu un muitas atbrīvojumus, ievērojot katras Puses teritorijā piemērojamos normatīvos aktus. 14. pants Personāla iebraukšana un eksperimentāla aprīkojuma ievešana Katra Puse veic visus pamatotos pasākumus un pieliek visas pūles, lai saskaņā ar katras Puses teritorijā piemērojamajiem normatīvajiem aktiem atvieglotu tādu personu iebraukšanu savā teritorijā, uzturēšanos tajā un izbraukšanu no tās, kā arī tādu materiālu, datu, paraugu, instrumentu un aparātu ievešanu savā teritorijā, atrašanos tajā un izvešanu no tās, kas eksperimentālos nolūkos iesaistīti vai tiek izmantoti sadarbības pasākumos, ko Puses identificējušas saskaņā ar šā nolīguma noteikumiem. Ka piemērs, jebkurā Valsts teritorijā ievestas preces šīm nolīguma nolūkam atbrīvot no muitas nodevās un iekāsēs. 15. pants Informācijas izplatīšana un izmantošana Pētniecības iestādes, kas reģistrētas Ķīnā un iesaistītas Kopienas pētniecības un attīstības projektos, attiecībā uz informācijas īpašumtiesībām, izplatīšanu un izmantošanu, kā arī attiecībā uz intelektuālo īpašumu, kas rodas no tādas iesaistīšanās, ievēro izplatīšanas noteikumus attiecībā uz pētniecības rezultātiem, kas rodas no Kopienas pētniecības un attīstības specifiskajām programmām, kā arī šā nolīguma B pielikuma noteikumus, kas ir šā nolīguma integrēta daļa. Pētniecības iestādēm, kas reģistrētas Kopienā un iesaistītas Ķīnas pētniecības un attīstības projektos, attiecībā uz informācijas īpašumtiesībām, izplatīšanu un izmantošanu, kā arī attiecībā uz intelektuālo īpašumu, kas rodas no tādas iesaistīšanās, ir tādas pašas tiesības un tādi paši pienākumi kā Ķīnas pētniecības iestādēm, un tās ir pakļautas šā nolīguma pielikuma noteikumiem. Šai nolīguma noteikumus neizmanto komerciālo vai industriālo labumu atrašanai, kā arī neizmanto komerciālo vai industriālo interešu sajaukšanai, tai skaitā valstiskajā un starptautiskajā līmenī, ka arī neizmanto mierīga un ne sprādzienbīstama kodolenerģijas pielietojuma propagandas un attiecīgas vielas transportēšanas kavēšanai, kā arī nejauc kodoldrošības Puses vai Kopienas Valdības politikai, vai paziņot ja šai nolīguma noteikumi ir pretrunās priekšmets Partijas teritoriālas jurisdikcijas jautājumos vai starp Partijām. 16. pants Konfidencialitāte Neierobežojot 15. panta piemērošanu, katra Puse apņemas pat pēc šā nolīguma pārtraukšanas vai beigām saglabāt noslēpumā jebkuru informāciju, faktus vai notikumus, kas attiecas uz otru Pusi un nav tieši saistīti ar nolīguma priekšmetu, un kas tai kļuvuši zināmi šā nolīguma izpildes laikā. 17. pants Teritoriālā piemērošana Šo nolīgumu piemēro, no vienas puses, teritorijās, kurās piemēro Eiropas Atomenerģijas kopienas dibināšanas līgumu, un atbilstīgi tajā paredzētajiem nosacījumiem, un, no otras puses, Ķīnas Tautas Republikas teritorijā. Tas nekavē sadarbības pasākumu veikšanu atklātā jūrā, kosmosā vai trešo valstu teritorijā saskaņā ar starptautiskajām tiesībām. 18. pants Divpusēji nolīgumi par sadarbību kodolenerģijas jomā Nolīgumam jābūt bez aizpriedumam esošajos divpusējos nolīgumos starp atsevišķām Kopienas dalībvalstīm un Ķīnu.Turklāt šis nolīgums neierobežo esošos nolīgumus vai nolīgumus, kas nākotnē tiks noslēgti starp Kopienu vai atsevišķām Kopienas dalībvalstīm un Ķīnu, par citu ar kodolenerģijas izmantošanu saistītu priekšmetu (aprīkojuma, ar kodolenerģijas izmantošanu nesaistīta materiāla un paaugstināta riska tehnoloģiju) nodošanu. 19. pants Stāšanās spēkā, izbeigšana un strīdu izšķiršana 1. Šis nolīgums stājas spēkā dienā, kad Puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai šis nolīgums stātos spēkā. 2. Šis nolīgums paliek spēkā trīsdesmit gadus un pēc tam turpina būt spēkā papildu periodus, no kuriem katrs ilgst piecus gadus. 3. Šo nolīgumu var grozīt, Pusēm vienojoties. Grozījumi stājas spēkā dienā, kad Puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas šā nolīguma grozīšanai. 4. Katra Puse, sešus mēnešus iepriekš iesniedzot otrai Pusei rakstisku paziņojumu, var izbeigt šo nolīgumu sākotnējā trīsdesmit gadu perioda beigās vai jebkura turpmāka piecu gadu perioda beigās. Šā nolīguma termiņa beigas vai izbeigšana neietekmē jebkura saskaņā ar to izveidota režīma spēkā esību vai ilgumu vai jebkuras specifiskas tiesības un pienākumus, kas radušies saskaņā ar B pielikumu. 5. Ja jebkura Puse vai kāda Kopienas dalībvalsts jebkurā laikā pēc šā nolīguma stāšanās spēkā veic jebkura veida darbību, kuras rezultātā tiek būtiski pārkāptas tās saistības saskaņā ar šo nolīgumu un jo īpaši ar tā 7., 8., 9. un 11. pantu, tad otrai Pusei ir tiesības pārtraukt turpmāku sadarbību saskaņā ar šo nolīgumu vai pilnībā vai daļēji apturēt vai izbeigt šo nolīgumu. 6. Visus jautājumus vai strīdus saistībā ar šā nolīguma interpretāciju vai īstenošanu izšķir, Pusēm savstarpēji vienojoties Koordinācijas Komisijas ietvaros saskaņā ar 12. pantam. 7. Neatkarīgi no saskaņā ar šo nolīgumu veiktās sadarbības pilnīgas vai daļējas pārtraukšanas vai no šā nolīguma izbeigšanas jebkura iemesla dēļ, turpina piemērot šā nolīguma 7., 8., 9., 11., 15. un 16. panta noteikumus. 8. Šo nolīgumu jāizstrādā dublikātos čehu, dāņu, holandiešu, angļu, igauņu, somu, franču, vācu, grieķu, ungāru, itāļu, latviešu, lietuviešu, maltiešu, poļu, portugāļu, slovaku, slovēņu, spāņu, zviedru un ķīniešu valodā. Angļu un ķiniešu valodas teksti ir vienlīdz autentiski. To apliecinot, attiecīgi pilnvarotas personas ir parakstījušas šo nolīgumu. ………….. [datums], divos eksemplāros, angļu un ķīniešu valodā. Eiropas Atomenerģijas kopienas vārdā – | Ķīnas Tautas Republikas valdības vārdā – | A PIELIKUMS 1. Tālāknodotās vienības izmantos tikai mierīgos un ar sprādzienierīcēm nesaistītos nolūkos saņēmējā trešā valstī. 2. Ja saņēmēja trešā valsts ir kodolbrīva valsts, tad visu kodolmateriālu minētajā valstī pakļauj un pakļaus Aģentūras drošības pasākumu piemērošanai. 3. Kodolmateriāla tālāknodošanas gadījumā Aģentūra piemēros drošības pasākumus kodolmateriālam saņēmējā trešā valstī. 4. Kodolmateriāla tālāknodošanas gadījumā saņēmējā trešā valstī paturēs spēkā pienācīgus kodolmateriāla fiziskās aizsardzības pasākumus vismaz tādos līmeņos, kas izklāstīti šā nolīguma 9. pantā. 5. Tālāknodotās vienības turpmāk nenodos tālāk ārpus saņēmējas trešās valsts uz citu valsti, ja vien pēdējā valsts neiesniedz garantijas, kas līdzvērtīgas šajā A pielikumā izklāstītajām. B-1 PIELIKUMS Pamatprincipi, saskaņā ar kuriem piešķir intelektuālā īpašuma tiesības, kas rodas no kopīgas izpētes saskaņā ar šo nolīgumu I. TIESĪBU ĪPAŠUMTIESĪBAS, PIEŠĶIRŠANA UN IZMANTOŠANA 1. Šis pielikums attiecas uz kopīgu izpēti saskaņā ar šo nolīgumu, ja Puses nav vienojušās citādi. Dalībnieki kopīgi izstrādā tehnoloģiju pārraudzības plānus par kopīgas izpētes gaitā radušās informācijas un intelektuālā īpašuma īpašumtiesībām un izmantošanu, tostarp publicēšanu, še turpmāk „intelektuālo darbību rezultāti”. Tehnoloģiju pārraudzības plānus Puses apstiprina pirms jebkura konkrēta pētniecības un attīstības sadarbības nolīguma noslēgšanas, uz ko tie attiecas. Tehnoloģiju pārraudzības plānus izstrādā, ņemot vērā kopīgas izpētes mērķus, dalībnieku attiecīgo ieguldījumu, licencēšanas īpatnības teritorijai vai konkrētai izmantošanas jomai, piemērojamo tiesību aktu uzliktās prasības un citus faktorus, ko dalībnieki uzskata par lietderīgiem. Kopīgie tehnoloģiju pārraudzības plāni attiecas arī uz tiesībām un pienākumiem saistībā ar intelektuālo darbību rezultātiem, kas attiecas uz izpēti, ko veikuši vieszinātnieki saskaņā ar šo nolīgumu. 2. Intelektuālo darbību rezultātus, kas radīti kopīgas izpētes gaitā un nav paredzēti tehnoloģiju pārraudzības plānos, ar Pušu piekrišanu sadala atbilstīgi tehnoloģiju pārraudzības plānos izklāstītajiem principiem. Domstarpību gadījumā tādi intelektuālo darbību rezultāti pieder kopīgi visiem dalībniekiem, kas iesaistīti kopīgajā izpētē, no kuras iegūti intelektuālo darbību rezultāti. Katram dalībniekam, uz kuru attiecas šis noteikums, ir tiesības izmantot tādus intelektuālo darbību rezultātus savos komerciālos nolūkos bez ģeogrāfiska ierobežojuma. 3. Katra Puse nodrošina, lai otrai Pusei un tās dalībniekiem būtu tiesības uz tiem piešķirtajiem intelektuālo darbību rezultātiem atbilstīgi minētajiem principiem. 4. Vienlaikus paturot spēkā konkurences nosacījumus jomās, uz ko attiecas šis nolīgums, katra Puse cenšas nodrošināt, lai saskaņā ar šo nolīgumu iegūtās tiesības un izveidotie režīmi tiktu izmantoti tādā veidā, lai jo īpaši veicinātu: i) tādas informācijas, kas radīta, likumīgi izpausta vai kā citādi likumīgi padarīta pieejama, izplatīšanu un izmantošanu saskaņā ar šo nolīgumu; ii) starptautisko tehnisko standartu pieņemšanu un izpildi. II. AUTORTIESĪBU DARBI 1. Uz autortiesībām, kas pieder Pusēm vai to dalībniekiem, attiecina režīmu, kas ir saskaņā ar Bernes Konvenciju par literāro un mākslas darbu aizsardzību (1971. gada Parīzes akts). 2. Neierobežojot šā pielikuma III iedaļu, ja vien tehnoloģiju pārraudzības plānos nav paredzēts citādi, pētījumu rezultātu publicēšanu kopīgi veic Puses vai kopīgās izpētes dalībnieki. Ievērojot iepriekš minēto vispārīgo noteikumu, piemēro šādas procedūras: a) gadījumā, ja Puse vai tās citi dalībnieki publicē zinātniskus un tehniskus žurnālus, rakstus, pārskatus, grāmatas, tostarp video un programmatūru, par rezultātiem, kas iegūti no kopīgas izpētes saskaņā ar šo nolīgumu, tad otrai Pusei vai tās citiem dalībniekiem ir tiesības uz vispasaules, neekskluzīvu, neatsaucamu, bezmaksas licenci tulkot, atveidot, pielāgot, nosūtīt un publiski izplatīt tādus darbus; b) Puses nodrošina, lai zinātniska rakstura literāri darbi, kas radušies no kopīgas izpētes saskaņā ar šo nolīgumu un ko publicējuši neatkarīgi izdevēji, tiktu izplatīti pēc iespējas plašāk; c) uz visiem autortiesību darbu eksemplāriem, ko publiski izplata un sagatavo saskaņā ar šo nolīgumu, jānorāda darba autora(-u) vārds(-i) vai pseidonīms(-i), ja vien autors vai autori nav izteikti noraidījuši vai nenoraida savu nosaukšanu. Uz eksemplāriem ir jābūt arī skaidri redzamam apliecinājumam par Pušu un/vai to pārstāvju un/vai organizāciju sadarbības atbalstu. III. NEIZPAUŽAMA INFORMĀCIJA 1. Dokumentāra neizpaužama informācija a) Katra Puse vai tās dalībnieki agrākajā iespējamajā brīdī, vēlams tehnoloģiju pārraudzības plānā, attiecīgi identificē informāciju, ko vēlas saglabāt neizpaustu saistībā ar šo nolīgumu, ņemot vērā, inter alia, šādus kritērijus: — informācijas slepenība tādā nozīmē, ka informācija kopumā vai kā tās sastāvdaļu precīza konfigurācija vai apkopojums nav vispārzināma vai viegli pieejama, izmantojot likumīgus līdzekļus, ekspertiem attiecīgajā jomā, — informācijas faktiskā vai iespējamā komerciālā vērtība, ņemot vērā tās slepenību trešai pusei, — iepriekšēja informācijas aizsardzība tādā nozīmē, ka tā ir bijusi pakļauta pasākumiem, kas bija saprātīgi konkrētajos apstākļos un ko likumīgi kontrolējošā persona pieņēma, lai saglabātu tās slepenību. Ja nav norādīts citādi, tad Puses un to dalībnieki var zināmos gadījumos vienoties neizpaust visu informāciju vai tās daļu, kas sniegta vai radīta vai ar ko veikta apmaiņa kopīgas izpētes gaitā saskaņā ar šo nolīgumu; b) katra Puse nodrošina, lai neizpaužamu informāciju saskaņā ar šo nolīgumu un attiecīgi tās priviliģēto raksturu otra Puse viegli atpazītu, piemēram, ar attiecīga marķējuma vai ierobežojoša paskaidrojuma palīdzību. Tas attiecas arī uz jebkuru minētās informācijas pilnīgu vai daļēju atveidošanu. Puse, kas saņem neizpaužamu informāciju saskaņā ar šo nolīgumu, ievēro tās priviliģēto raksturu. Minētie ierobežojumi automātiski beidzas, kad tādu informāciju izpauž īpašnieks, bez ierobežojuma ekspertiem attiecīgajā jomā; c) neizpaužamu informāciju, kas paziņota saskaņā ar šo nolīgumu, saņēmēja Puse var izplatīt saņēmējas Puses personām vai personām, ko tā nodarbina, un citiem attiecīgiem saņēmējas Puses departamentiem vai aģentūrām, kam ir atļauja konkrētiem kopīgas izpētes nolūkiem, ar noteikumu, ka uz jebkuru tādējādi izplatītu neizpaužamu informāciju attiecas īpašs konfidencialitātes režīms un ka šādu informāciju var viegli atpazīt, kā noteikts iepriekš; d) ar Puses, kas sniedz neizpaužamu informāciju saskaņā ar šo nolīgumu, iepriekšēju rakstisku atļauju saņēmēja Puse var izplatīt tādu neizpaužamu informāciju plašāk, nekā citādi atļauts c) apakšpunktā. Puses sadarbojas, izstrādājot procedūras iepriekšējas rakstiskas atļaujas pieprasīšanai un saņemšanai attiecībā uz tādu plašāku izplatīšanu, un katra Puse piešķir tādu apstiprinājumu tiktāl, cik to pieļauj tās iekšpolitika un normatīvie akti. 2. Nedokumentāra neizpaužama informācija Ar nedokumentāru neizpaužamu vai citu konfidenciālu vai priviliģētu informāciju, kas sniegta semināros un citās sanāksmēs, kas noorganizētas saskaņā ar šo nolīgumu, vai ar informāciju, kas rodas no personāla piesaistīšanas, iekārtu izmantošanas vai kopīgiem projektiem, Puses vai to dalībnieki rīkojas atbilstīgi principiem, kas šajā pielikumā precizēti attiecībā uz dokumentāro informāciju, tomēr ar noteikumu, ka tādas neizpaužamas vai citas konfidenciālas vai priviliģētas informācijas saņēmējs tādas informācijas paziņošanas laikā ir brīdināts par paziņotās informācijas konfidencialitāti. 3. Kontrole Katra Puse cenšas nodrošināt, lai neizpaužama informācija, ko tā saņēmusi saskaņā ar šo nolīgumu, tiktu kontrolēta, kā tas paredzēts. Ja kādai no Pusēm top zināms, ka tā nespēs vai ir pamatoti paredzams, ka tā nespēs ievērot 1. un 2. punktā minētos neizplatīšanas noteikumus, tad tā tūlīt informē otru Pusi. Puses pēc tam apspriežas, lai noteiktu atbilstošu rīcību. B-2 PIELIKUMS Tehnoloģiju pārraudzības plāna paredzamās iezīmes Tehnoloģiju pārraudzības plāns ir īpašs nolīgums, kas jānoslēdz starp dalībniekiem, par kopīgas izpētes veikšanu un dalībnieku attiecīgajām tiesībām un pienākumiem. Attiecībā uz intelektuālo darbību rezultātiem tehnoloģiju pārraudzības plāns parasti attiecas, inter alia, uz īpašumtiesībām, aizsardzību, lietotāja tiesībām pētniecības un attīstības nolūkos, izmantošanu un izplatīšanu, tostarp vienošanos par kopīgām publikācijām, vieszinātnieku tiesībām un pienākumiem un strīdu izšķiršanas procedūrām. Tehnoloģiju pārraudzības plāns var attiekties arī uz konkrētu un vispārīgu informāciju, licencēšanu un iegūtajiem rezultātiem. [1] Council Decision of 3 June 2002 concerning the sixth framework programme of the European Atomic Energy Community for nuclear research and training activities, also contributing to the creation of the European Research Area (2002 to 2006)